Source: http://docplayer.fi/2241197-Syrjimattomyyden-varmentaminen-le-sahkoverkko-oy-ssa.html
Timestamp: 2018-02-25 15:55:15+00:00
Document Index: 13054615

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 Syrjimättömyyden varmentaminen LE-Sähköverkko Oy:ssä LE-Sähköverkko Oy Käyntiosoite Puh Kotipaikka Lahti PL 93, Lahti Kauppakatu 31, Lahti Faksi Y-tunnus
2 Toimenpideohjelma 2 (8) Sisällys 1 Johdanto Yleistä Toiminnallinen eriyttäminen LES:n johdon riippumattomuus sähkön myynti- ja tuotantotoiminnasta Verkonhaltijan johdon työsuhde-etuuksista päättäminen Syrjimättömyyden varmentamista koskevan toimenpideohjelman laatiminen Vastuuhenkilön nimeäminen Asiakassuhteet Asiakassopimukset Liittymis- ja verkkopalveluehdot Mittaus ja mittarointi Laskutus Pistehinnoittelu Myyjän vaihtaminen ja sopimuksen siirtäminen Häviöenergian hankinta Tasevastuu ja taseselvitys Mittaustiedot Taseselvitys Ilmoitusvelvollisuus Tietojärjestelmien hallinta Tietojen käsittely ja suojaaminen Sähkökauppoihin liittyvä tiedonvaihto Salassapitovelvollisuus Raportointi Raportin sisältö Raportin vahvistaminen Raportin julkaiseminen Raportin toimittaminen Energiamarkkinavirastolle... 8
3 Toimenpideohjelma 3 (8) 1 Johdanto 1.1 Yleistä Sähkömarkkinalain mukaan sähköverkonhaltijan tulee toimia muita osapuolia kohtaan syrjimättömästi. Lahden, pääosin Hollolan, Nastolan sekä Asikkalan ja Hämeenkosken alueella sähköverkonhaltijana toimii LE-Sähköverkko Oy. Verkonhaltijan tulee toiminnassaan ottaa huomioon sähkömarkkinalain lukujen 4 ja 6 velvoitteet. Kauppa- ja teollisuusministeriön asetus 922/2006 määrittelee verkonhaltijan toiminnalliset eriyttämisvaatimukset. Verkonhaltijan tulee laatia toimenpideohjelma, jolla varmistetaan, että se täyttää velvoitteensa kohdellen markkinaosapuolia syrjimättömästi. Toimenpideohjelman avulla verkonhaltijan tulee arvioida kattavasti toimintansa syrjimättömyyttä keskeisten verkonhaltijalle asetettujen vaatimusten ja velvoitteiden kannalta. Verkonhaltijan tulee luoda, dokumentoida ja toteuttaa toimenpideohjelma, ylläpitää sitä ja parantaa jatkuvasti sen vaikuttavuutta. Toimenpideohjelma toimitetaan Energiamarkkinavirastolle (EMV). Verkonhaltijan tulee tehdä toimenpideohjelman tarkistusvaiheen pohjalta julkinen raportti, joka toimitetaan Energiamarkkinavirastolle. Raportti toimitetaan Energiamarkkinavirastolle (EMV) seuraavan vuoden toukokuun loppuun mennessä. Toimenpideohjelma ja raportti tulee julkaista. 2 Toiminnallinen eriyttäminen 2.1 Johdon riippumattomuus sähkön myynti- ja tuotantotoiminnasta LE-Sähköverkko Oy (LES) on Lahti Energia Oy:n 100 prosenttisesti omistama tytäryhtiö. LES:n johtoon kuuluvat henkilöt eivät toimi sähköntuotannosta tai sähkönmyynnistä vastaavan yrityksen toimitusjohtajana tai hallituksen jäsenenä. LES:n hallitus: Jaana Lehtovirta, puheenjohtaja Eila Lindström, varapuheenjohtaja Arttu Laine, jäsen Jyrki Ojala, jäsen Eero Seesvaara, toimitusjohtaja LES:n johtoryhmään kuuluvat toimitusjohtaja ja päälliköt. 2.2 Verkonhaltijan johdon työsuhde-etuuksista päättäminen Johdon työsuhde-etuudet päätetään vuosittain yhtiön hallituksessa Osakeyhtiölaki, Sähkömarkkinalaki sekä niistä johtuvat säädökset huomioiden. 2.3 Syrjimättömyyden varmentamista koskevan toimenpideohjelman laatiminen Tämä asiakirja sisältää ohjelman toimenpiteistä, joilla varmistetaan, että LES toteuttaa toiminnallista eriyttämistä koskevat ja sähkömarkkinalain 4 ja 6 luvuissa säädetyt velvoitteet.
4 Toimenpideohjelma 4 (8) LES:n hallitus on hyväksynyt toimenpideohjelman kokouksessaan otettavaksi käyttöön alkaen. 2.4 Vastuuhenkilön nimeäminen LES:n hallitus on nimennyt LES:n toimitusjohtajan vastaamaan syrjimättömyyden varmentamista koskevan toimenpideohjelman laadinnasta, toteuttamisesta ja sen noudattamisen seurannasta. Hän vastaa myös ohjelman toteutumisesta vuosittain laadittavasta raportista. 3 Asiakassuhteet 3.1 Asiakassopimukset Sähköverkkopalveluihin liittyvien asiakassopimusten hoitamisesta huolehtii Lahti Energia Oy:n asiakaspalvelu. Palvelun toteuttamisesta on solmittu erillinen palvelusopimus, jossa määritellään palvelun laatu ja palvelun toteuttamisen seuranta. Syrjimättömyys näiden tehtävien hoitamisessa on varmistettu erillisellä ohjeella, siihen liittyvällä koulutuksella sekä henkilökohtaisella kirjallisella sitoumuksella. Toimivuutta valvotaan saadun asiakaspalautteen ja yhteistyöpalaverien avulla. LES noudattaa asiakassopimuksissaan asiakasryhmästä ja sopimustyypistä riippumatta samoja Energiateollisuus ry:n (ET) laatimia yleisiä sopimusehtoja, jotka on hyväksytty EMV:ssä. Tariffien suunnittelussa pyritään liiketaloudellisin perustein ja aiheuttamisperiaatteella tasapuoliseen kohteluun. Sopimusta solmittaessa asiakkaat saavat kattavat ja riittävän yksityiskohtaiset tiedot sopimukseen liittyvistä asioista. Sopimusten päättäminen ja uusien sopimusten aloittaminen on toteutettu alaa koskevien suositusten ja määräysten mukaisesti sähkönmyyjästä tai muusta sähkökaupan osapuolesta riippumatta syrjimättömästi ja tasapuolisin ehdoin. Asiakaspalvelua koskevilla ohjeilla pyritään varmistamaan, ettei LES käytä asiakaspalvelussaan asiakkaita tai muita sähkökaupan osapuolia syrjiviä menettelyjä. 3.2 Liittymis- ja verkkopalveluehdot LES soveltaa seuraavia Energiamarkkinaviraston hyväksymiä ehtoja: Liittymispalveluehdot, Siirtopalveluehdot, Alueverkon liittymis- ja verkkopalveluehdot ja Sähkötuotannon liittymis- ja verkkopalveluehdot. LES:n verkkopalveluehdot ja pien- ja keskijänniteverkkoa koskevat liittymisehdot ovat saatavilla painotuotteena sekä luettavissa Lahti Energia -konsernin internet kotisivulla. Liittymisjohdon rakentaminen tontin osuudelta on vapaasti kilpailutettavissa. 3.3 Mittaus ja mittarointi LES on järjestänyt kaikkien kulutuspisteiden mittaroinnin ja mittareiden lukemisen omalla vastuualueellaan. Mittaustiedot rekisteröidään mittaustietokantaan ja toimitetaan sähkömarkkinoiden osapuolille ohjeiden mukaisesti taseselvityksen ja laskutuksen perustaksi.
5 Toimenpideohjelma 5 (8) LES:n verkkoalueella on vähäinen määrä energiankulutukseltaan pieniä kulutuspisteitä mm. antennivahvistinkaapit ja mainostaulut, joiden sähkönkulutus arvioidaan laskennallisesti. LES:n sähköntoimituksen mittaus tapahtuu valtioneuvoston asetuksen sähköntoimitusten selvityksestä ja mittauksesta 66/2009 vaatimusten sekä alan suositusten mukaisesti. Mittaroinnissa ja mittareiden lukemisessa on otettu huomioon sopimusehtojen mukaiset mittauksen oikeellisuutta koskevat kohdat. Jatkuvalla kustannusseurannalla varmistetaan, että sähkönkulutuksen mittauksesta sähkönkäyttäjille ja -myyjille aiheutuvat kustannukset pysyvät kohtuullisina. Yksittäiset, kiinteistöjen tai asunto-osakeyhtiöiden yhteisostosopimusten ulkopuolelle jäävät sähkönkäyttäjät liitetään verkkoon normaaliehtojen mukaisesti. 3.4 Laskutus Verkkopalvelun laskutuksessa asiakkaalle esitetään erittely verkkopalvelun hinnasta (perus- ja energiamaksu sekä verot). Laskun sisältö on toteutettu EMV:n määräyksen sähköenergiaa ja sähkönsiirtoa koskevien laskujen erittelystä (367/441/2006) mukaisena. Maksatuksessa noudatetaan vakiomaksuaikoja, jotka yksityisasiakkailla ja yritysasiakkailla ovat 14 päivää. Palvelumaksut ovat LES:n julkisen hinnaston mukaiset. Pyydettäessä asiakkaalle kerrotaan veloituksesta ja maksun suuruudesta etukäteen. Se mitä asiakkaan kanssa on sovittu laskutuksesta, kirjataan asiakaspalvelu- ja laskutusjärjestelmään, jolla varmistetaan laskutuksen tapahtuminen sovitun mukaisesti. Laskutuksen toteuttajana toimii Lahti Energia Oy. 3.5 Pistehinnoittelu Asiakkaalla on mahdollisuus saada hinnaston mukaista verkkopalvelua LES:n koko vastuu alueella. LES:n asiakkaalla on asianomaiset maksut suorittamalla oikeus käyttää liittymispisteestään käsin koko maan sähköverkkoa. LES:n siirtopalvelujen hinta ei riipu siitä, missä asiakas maantieteellisesti sijaitsee verkonhaltijan vastuualueella. 3.6 Myyjän vaihtaminen ja sopimuksen siirtäminen LES ei peri erillistä maksua sähkönmyyjän vaihtamiseen liittyvistä rekisteröinti-, taseselvitysja muista vastaavista suoritteista. LES ei peri erillistä maksua sähkönmyyjän vaihtamisen yhteydessä tapahtuvasta mittalaitteen lukemisesta.
6 Toimenpideohjelma 6 (8) Sähkönmyyjän vaihtumiseen liittyvät sopimusmuutokset ja tarvittava tiedonvaihto sähkömarkkinoiden osapuolten välillä toteutetaan syrjimättömästi, tasapuolisesti ja ilman aiheetonta viivytystä. Myyjän vaihtamisen ja sopimuksen siirtämisen osalta menettelyissä noudatetaan Energiateollisuus ry:n Sähkömarkkinoiden menettelytapaohjeet -suositusta. 3.7 Häviöenergian hankinta LES hankkii sähköverkkonsa häviöenergian ja sähköverkkonsa käyttöä palvelevan varavoiman avointen, syrjimättömien ja markkinapohjaisten menettelyjen mukaisesti. 4 Tasevastuu ja taseselvitys 4.1 Mittaustiedot LES huolehtii taseselvityksestä vastuualueellaan. LES on järjestänyt taseselvityksen ja siihen liittyvän tiedonvaihdon jakeluverkon avointen toimitusten osalta sekä tyyppikuormituskäyrien soveltamisen edellyttämän tasoituslaskennan sähkönmyyjien kesken. LES laskee mitattujen ja mittauksen sekä tyyppikuormituskäyrän yhdistelmään perustuvien toimitusten määrät kullekin jakeluverkossa toimivalle sähkökaupan osapuolelle. LES tarjoaa taseselvityspalveluja tasapuolisin ja syrjimättömin ehdoin sähkömarkkinoiden osapuolille. 4.2 Taseselvitys LES:n taseselvitys perustuu sähkön mittaukseen tai mittauksen ja tyyppikuormituskäyrän yhdistelmään sekä toimituksia koskeviin ilmoituksiin siten kuin sähkömarkkina-asetuksessa 65/2009 säädetään. LES on määritellyt, mitä tyyppikuormituskäyrää kuhunkin vastuualueen sähkönkäyttöpaikkaan sovelletaan taseselvityksessä. Määrittely on tehty syrjimättömästi. 4.3 Ilmoitusvelvollisuus Taseselvittäjälle ilmoitetaan taseselvityksessä ja laskutuksessa tarvittavat mittaustiedot käyttöpaikka- tai mittauskohtaisesti. Sähkön toimitusta seuraavana arkipäivänä ilmoitetaan alustavasti osapuolten tasevastaaville sähkömarkkinoiden osapuolten verkkoon tulevien tai verkosta lähtevien toimitusten summatiedot taseselvitystä varten. Lopulliset ilmoitukset toimitusten summatiedoista tehdään kuukauden kuluessa toimituspäivästä. Sähkön toimitusta seuraavana arkipäivänä tai sähkön toimittajan kanssa sovitun ajan kuluessa ilmoitetaan alustavasti sähkön toimittajille sähkömarkkinoiden osapuolia koskevat, taseselvityksen yhteydessä lasketut toimitukset tasevastuun täyttämistä ja laskutusta varten. Lopulliset ilmoitukset sähkön toimituksista tehdään kuukauden kuluessa toimituspäivästä. Sähkön toimitusta seuraavana arkipäivänä ilmoitetaan alustavasti taseselvittäjälle taseselvityksessä ja laskutuksessa tarvittavat mittaustiedot käyttöpaikka- tai
7 Toimenpideohjelma 7 (8) mittauskohtaisesti. Lopulliset ilmoitukset sähkön toimituksista tehdään kuukauden kuluessa toimituspäivästä. 5 Tietojärjestelmien hallinta 5.1 Tietojen käsittely ja suojaaminen LES:n asiakas- ja mittaustietoja sisältävät tietojärjestelmät mahdollistavat tietojen käsittelyn asianmukaisesti. LES:n asiakas- ja mittaustietojärjestelmillä on tietoturva- ja toipumissuunnitelmat, jottei tietojärjestelmiin sisältyvä tieto katoa, muutu tai tuhoudu. Asiakkaiden henkilötietojen suojaamisessa on otettu huomioon mm. henkilötietolain (523/1999) vaatimukset. LES:n liiketoimintaan ja asiakassuhteisiin liittyvän salassa pidettävän tiedon siirtymistä oikeudettomasti kolmannelle osapuolelle on torjuttu ohjeistuksella koulutuksella ja seurannalla. Asiakas- ja mittaustietoja sisältävien tietojärjestelmien käyttöön ja hallinnointiin oikeutetut henkilöt ovat perehdytetty järjestelmien käyttöön sekä salassa pidettävien tietojen luottamuksellisuutta koskeviin säädöksiin ja määräyksiin sekä yhtiön sisäisiin ohjeisiin. 5.2 Sähkökauppoihin liittyvä tiedonvaihto Sähkökauppojen selvittämisessä vaadittavat tietojärjestelmät suoriutuvat tiedonvaihdossa noudatettavasta menettelystä sekä sähkökauppojen selvittämiseen liittyvien sanomien muodosta siten kuin työ- ja elinkeinoministeriön päätöksessä edellytetään. Täydentävinä ohjeina noudatetaan toimialajärjestön antamia suosituksia liittyen sähkökauppojen selvittämiseen ja siihen liittyvään tietojenvaihtoon. 6 Salassapitovelvollisuus Tasevastuuseen ja taseselvitykseen liittyviä tehtäviä hoidettaessa saatujen ja laadittujen asiakirjojen sekä niihin sisältyvien tietojen samoin kuin näitä tehtäviä hoidettaessa saatujen tietojen osalta noudatetaan vaitiolovelvollisuutta ja hyväksikäyttökieltoa. Asiakkaiden henkilön tietosuojaa koskevat yleiset säädökset, kuten henkilötietolaki (523/1999) ja laki sähköisen viestinnän tietosuojasta (516/2004), on otettu huomioon samoin yritysasiakkaiden liikesalaisuuksien suojaaminen. LES:n ohjeistuksessa on kerrottu, että henkilö, jolla on hallussaan salassa pidettävää tietoa, ei saa paljastaa, ilmaista sivulliselle eikä käyttää tietoja omaksi taikka toisen hyödyksi tai vahingoksi. Salassapitovelvollisuus on ohjeistettu LES:n työntekijöille, tasevastaavan ja muiden verkonhaltijan valtuuttamien toimijoiden palveluksessa oleville henkilöille, joiden tehtäviin kuuluu asiakaspalvelu, tasevastuu ja -selvitys, mittaus, mittarinluku, mittaustietojen ilmoittamien ja rekisteröinti, tiedonvaihto sekä kuormituskäyrämenettely. Tietojen salassapitoon liittyvien velvollisuuksien noudattamisesta on henkilöstölle annettu sisäistä koulutusta.
8 Toimenpideohjelma 8 (8) 7 Raportointi 7.1 Raportin sisältö Julkinen raportti perustuu toimenpideohjelman vuotuiseen tarkistukseen. Julkisessa raportissa on kuvattu toimenpiteet, joilla toiminnan syrjimättömyyttä on varmennettu ja parannettu sekä toimenpiteitä, joihin LES on sitoutunut syrjimättömyyden varmentamiseksi ja parantamiseksi. Toimenpiteet liittyvät: a) toiminnalliseen eriyttämiseen, b) asiakassuhteisiin, c) tasevastuuseen ja taseselvitykseen, d) tietojärjestelmien hallintaan sekä e) salassapitovelvollisuuteen. Julkinen raportti ei sisällä liikesalaisuuksia tai muuten salassa pidettäviä tietoja. 7.2 Raportin vahvistaminen LES:n toimitusjohtaja vahvistaa raportin päiväämällä ja allekirjoituksella. 7.3 Raportin julkaiseminen Syrjimättömyyden varmentamisohjelman raportti on julkinen. 7.4 Raportin toimittaminen Energiamarkkinavirastolle Syrjimättömyyden varmentamisohjelman julkinen raportti toimitetaan Energiamarkkinavirastolle vuosittain toukokuun loppuun mennessä. Ensimmäisen kerran raportti toimitetaan mennessä. Eero Seesvaara toimitusjohtaja LE-Sähköverkko Oy Toimenpideohjelma hyväksytty LE-Sähköverkko Oy:n hallituksessa